
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3224 

18 Δεκεμβρίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Σύσταση και λειτουργία Εκκλησιαστικού Ιδρύματος 
υπό την επωνυμίαν «Βιβλιοθήκη της Ιερός Αρχιε¬ 
πισκοπής Αθηνών». 1 

Τροποποίηση του κανονισμού λειτουργίας του Εκ¬ 
κλησιαστικού Ιδρύματος υπό την επωνυμίαν 
«ΙΔΡΥΜΑ ΑΓΑΠΗΣ ΚΑΙ ΕΥΠΟΙΪΑΣ ΙΕΡΟΥ ΝΑΟΥ ΠΑ- 

ΝΤΑΝΑΣΣΗΣ ΧΩΡΑΣ ΝΑΞΟΥ». 2 

Τροποποίηση και κωδικοποίηση του κανονισμού λει¬ 
τουργίας του Εκκλησιαστικού Ιδρύματος υπό την 
επωνυμίαν «ΓΕΝΙΚΟΝ ΦΙΛΟΠΤΩΧΟ ΤΑΜΕΙΟΝ «Η 
ΑΓΙΑ ΕΙΡΗΝΗ»» της Ιερός Μητροπόλεως Ύδρας, 


Σπετσών και Αιγίνης. 3 

ΑΠΟΦΑΣΕΙ Σ 

Αριθμ. Πρωτ. 3924 (1) 

Αριθμ. Διεκπ. 2310 


Σύσταση και λειτουργία Εκκλησιαστικού Ιδρύματος υπό 
την επωνυμίαν «Βιβλιοθήκη της Ιερός Αρχιεπισκο¬ 
πής Αθηνών». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις των άρθρων 29 παραγρ. 2 και 59 
παραγρ. 2 του Νόμου 590/ 1977 «Περί Καταστατικού 
Χάρτου της Εκκλησίας της Ελλάδος» (Α' 146), 

2. Τας υποχρεώσεις της Ποιμαινούσης Εκκλησίας, που 
απορρέουν από τας Ευαγγελικός Επιταγάς, τους Ιερούς 
Κανόνες και τους Νόμους του Κράτους, προς το Χρι- 
στεπώνυμόν της Εκκλησίας πλήρωμα, 

3. Την υπ’ αριθμ. 9/16.10.2013 απόφασιν του Α.Υ.Σ.Ε., 

4. Την υπ’ αριθμ. 2424/18.9.2013 Ιδρυτική Πράξιν και την 
υπ’ αριθμ. 2425/ 18.9.2013 Πρότασιν του Μακαριωτάτου 
Αρχιεπισκόπου Αθηνών και πάσης Ελλάδος Ιερωνύμου, 

5. Την υπ’ αριθμ. 85/2013 Γνωμοδότησιν του Ειδικού 
Νομικού Συμβούλου της Ιεράς Συνόδου της Εκκλησίας 
της Ελλάδος, αποφασίζει: 

Ψηφίζει τον Κανονισμόν συστάσεως και λειτουργίας 
Εκκλησιαστικού Ιδρύματος υπό την επωνυμίαν «Βιβλιο¬ 
θήκη της Ιεράς Αρχιεπισκοπής Αθηνών», έχοντα ως εξής: 


ΚΑΝΟΝΙΣΜΟΣ ΒΙΒΛΙΟΘΗΚΗΣ ΙΕΡΑΣ 
ΑΡΧΙΕΠΙΣΚΟΠΗΣ ΑΘΗΝΩΝ 

Άρθρον1 

Στην περιφέρεια της Ιεράς Αρχιεπισκοπής Αθηνών 
και υπό την πνευματική και διοικητική εποπτεία αυτής, 
συνιστάται Εκκλησιαστικό Ίδρυμα υπό την επωνυμία 
«Βιβλιοθήκη της Ιεράς Αρχιεπισκοπής Αθηνών», το οποίο 
θα λειτουργεί ως υπηρεσία του Νομικού Προσώπου της 
Ιεράς Αρχιεπισκοπής Αθηνών, εξαρτημένη από αυτή, 
αυτοτελούς διαχειρίσεως και μη κερδοσκοπικού χαρα¬ 
κτήρα και θα διέπεται από τις διατάξεις του παρόντος 
Κανονισμού. 

Το Ίδρυμα έχει ως έδρα την πόλη των Αθηνών και 
στεγάζεται σε κτίριο επί της οδού Αγίας Ελεούσης και 
Κακουργιοδικείου. 

Το Ίδρυμα έχει δική του στρογγυλή σφραγίδα στην 
περιφέρεια της οποίας αναγράφεται: «Βιβλιοθήκη Ιεράς 
Αρχιεπισκοπής Αθηνών» και στο κέντρο αυτής φέρει 
κεφαλαίο ελληνικό Μονόγραμμα Β και εντός αυτού 
υπάρχουν τα στοιχεία, λατινικό μικρό θ και τα αρχικά 
κεφαλαία γράμματα ΙΑΑ. 

Άρθρον 2 

Σκοπός του Ιδρύματος 

Το Εκκλησιαστικό Ίδρυμα υπό την επωνυμία «Βιβλι¬ 
οθήκη της Ιεράς Αρχιεπισκοπής Αθηνών» σκοπό έχει 
τη δημιουργία και ανάπτυξη ενός πνευματικού και πο¬ 
λιτιστικού κυττάρου με την οργάνωση και λειτουργία 
Βιβλιοθήκης στην περιφέρεια της Ιεράς Αρχιεπισκοπής 
Αθηνών, η οποία θέτει ως ειδικότερους στόχους: 

α) Τη συγκέντρωση, καταγραφή, ταξινόμηση, συντήρηση, 
κατάλληλη έκθεση και διαφύλαξη από κινδύνους φθοράς 
και απώλειας, βιβλίων και εγγράφων με περιεχόμενο εκ¬ 
κλησιαστικό, θεολογικό, φιλολογικό, νομικό, φιλοσοφικό, 
εκπαιδευτικό, ιστορικό, εθνικό, πολιτιστικό και καλλιτεχνικό. 

β) Τη διαμόρφωση κατάλληλης υποδομής που διευκο¬ 
λύνει την πρόσβαση ενδιαφερομένων ατόμων (ερευνη¬ 
τών, σπουδαστών, μελετητών κ.α.) στα βιβλία, τα έγγρα¬ 
φα και το ψηφιακό υλικό, που βρίσκεται στη Βιβλιοθήκη. 

γ) Τη διοργάνωση ημερίδων, σεμιναρίων, συνεδρίων, 
ομιλιών με πολιτιστικό, κοινωνικό και ψυχαγωγικό χαρα¬ 
κτήρα, φροντιστηρίων και παρουσιάσεων βιβλίων καθώς 
και τη φιλοξενία τέτοιων δραστηριοτήτων. 

δ) Την πραγματοποίηση και επιμέλεια εκδόσεων, κα¬ 
θώς και την προβολή των δράσεων της Βιβλιοθήκης 
από τον Τύπο, τα ηλεκτρονικά Μ.Μ.Ε και το Διαδίκτυο. 

Άρθρον 3 

Διοίκηση - Διοικητικό Συμβούλιο του Ιδρύματος 

1. Το Ίδρυμα τελεί υπό την πνευματική και διοικητική 
εποπτεία της Ιεράς Αρχιεπισκοπής Αθηνών και διοικεί- 
ται από πενταμελές Διοικητικό Συμβούλιο που απαρ¬ 
τίζεται από: 

α) Τον εκάστοτε Μακαριώτατο Αρχιεπίσκοπο Αθηνών 
και πάσης Ελλάδος, ως Πρόεδρο. 

β) Από ένα βοηθό Επίσκοπό της Αρχιεπισκοπής Αθη¬ 
νών, ο οποίος ορίζεται με απόφαση του Μακαριωτάτου 
Αρχιεπισκόπου Αθηνών και πάσης Ελλάδος, ως Αντιπρό¬ 
εδρο. Σε περίπτωση απουσίας ή κωλύματος του Μακα- 
ριωτάτου Αρχιεπισκόπου Αθηνών και πάσης Ελλάδος 
αναπληρώνει αυτόν και θα προεδρεύει του ΔΣ. 

γ) Από τον Πρωτοσύγκελλο της Ιεράς Αρχιεπισκοπής 
Αθηνών. 

δ) Από τον Διευθυντή της Βιβλιοθήκης, ο οποίος ειση- 
γείται επί των προς συζήτηση θεμάτων της ημερήσιας 
διατάξεως. 

ε) Από ένα άτομο, κληρικό ή λαϊκό, που κατοικεί εντός 
της περιφέρειας της Ιεράς Αρχιεπισκοπής Αθηνών και 
διακρίνεται για την ευσέβεια, το ήθος, την πνευματική 
κατάρτιση και το ενδιαφέρον του για τη ζωή και το 
έργο της Εκκλησίας. 

2. Τα μέλη του Δ.Σ διορίζονται για τριετή θητεία από 
τον Μακαριώτατο Αρχιεπίσκοπο Αθηνών και πάσης Ελ¬ 
λάδος και μπορούν να επαναδιορισθούν. Η προσφορά 
τους στο Δ.Σ. είναι άμισθη. 

3. Μέλη του Δ.Σ. που παραιτούνται ή δεν ανταπο- 
κρίνονται στα καθήκοντά τους ή δεν συμμετέχουν σε 
περισσότερες από τέσσερις (4) συνεχείς συνεδριάσεις 
ή προβαίνουν σε ενέργειες που έρχονται σε αντίθεση 
με το σκοπό του Ιδρύματος, παύονται και αντικαθίστα¬ 
νται με νέα μέλη από τον Μακαριώτατο Αρχιεπίσκοπο 
Αθηνών και πάσης Ελλάδος. 

4. Το Δ.Σ. συγκροτείται σε σώμα κατά την πρώτη 
συνεδρίασή του και συνέρχεται τακτικά κάθε δύο (2) 
μήνες και εκτάκτως όταν παρίσταται ανάγκη, ύστερα 
από πρόσκληση του Προέδρου, η οποία εμπεριέχει τα 
θέματα της ημερήσιας διατάξεως ή σε περίπτωση απου¬ 
σίας ή κωλύματος του νόμιμου αναπληρωτή του. 

5. Το Δ.Σ. βρίσκεται σε απαρτία όταν παρίσταται 
οπωσδήποτε ο Πρόεδρος ή σε περίπτωση απουσίας ή 
κωλύματος αυτού ο αναπληρωτής του και δύο (2) μέλη 
του, οι δε αποφάσεις αυτού λαμβάνονται κατά πλειοψη- 
φία των παρόντων μελών. Σε περίπτωση ισοψηφίας υπε¬ 
ρισχύει η ψήφος του Προέδρου ή σε περίπτωση απου¬ 
σίας ή κωλύματος αυτού, του νομίμου αναπληρωτή του. 

6. Κατά τις συνεδριάσεις του Δ.Σ. τηρούνται πρακτικά, 
στα οποία καταχωρούνται οι αποφάσεις που λαμβάνονται, 
αλλά και οι απόψεις των μειοψηφούντων μελών. Τα πρα¬ 
κτικά δε αυτά υπογράφονται από όλα τα παρόντα μέλη. 

Άρθρον 4 

Αρμοδιότητες του Διοικητικού Συμβουλίου 
του Ιδρύματος. 

1. Το Δ.Σ. του Ιδρύματος αποφασίζει για κάθε υπό¬ 
θεση, που αφορά στη λειτουργική αποδοτικότητα του 
Ιδρύματος. 


Ειδικότερα: 

α) Αποφασίζει για κάθε θέμα που αφορά στην οργά¬ 
νωση, διοίκηση, λειτουργία, διαχείριση και αξιοποίηση 
των εν γένει περιουσιακών στοιχείων και στη διάθεση 
των οικονομικών πόρων του Ιδρύματος, καθώς και για 
κάθε ενέργεια που σχετίζεται με την εκπλήρωση του 
σκοπού αυτού. Δύναται δια αποφάσεως να αναθέτει 
στον Διευθυντή του Ιδρύματος ειδικά καθήκοντα και 
τομείς ευθύνης. 

β) Μελετά τρόπους και μεθόδους επίτευξης των σκο¬ 
πών της Βιβλιοθήκης, καθώς και επιλέγει από αυτούς 
τους πλέον αποδοτικούς. 

γ) Συντάσσει τον εσωτερικό Κανονισμό Λειτουργί¬ 
ας, ο οποίος εγκρίνεται από τον Μακαριώτατο Αρ¬ 
χιεπίσκοπο Αθηνών και πάσης Ελλάδος, και ρυθμί¬ 
ζει λεπτομερώς την οργάνωση και λειτουργία του 
Ιδρύματος (π.χ. την κατανομή της εργασίας και των 
καθηκόντων του έμμισθου προσωπικού, τυχόν αμοιβές 
και μισθούς, την οργάνωση του Ιδρύματος, ωράριο 
υποδοχής κοινού, προϋποθέσεις δανεισμού βιβλίων, 
αλληλογραφία κ.λπ). 

δ) Εγκρίνει τον ετήσιο προγραμματισμό των δραστη¬ 
ριοτήτων του Ιδρύματος. 

ε) Καταρτίζει τον ετήσιο προϋπολογισμό των εσόδων 
και εξόδων του Ιδρύματος και ψηφίζει τον ετήσιο απο¬ 
λογισμό της, τους οποίους υποβάλλει προς έγκρισιν 
στο Μητροπολιτικό Συμβούλιο. 

στ) Μεριμνά για την εξεύρεση οικονομικών πόρων, 
ώστε η λειτουργία του Ιδρύματος να είναι πιο αποτε¬ 
λεσματική. 

ζ) Εγκρίνει τις συμβάσεις έργου και αποφασίζει για 
οποιαδήποτε πρόσληψη αναγκαίου προσωπικού στη 
Βιβλιοθήκη. 

θ) Αποφασίζει για κάθε άλλο θέμα, το οποίο προκύπτει 
κατά την τήρηση του παρόντος Κανονισμού και δεν 
προβλέπεται ρητά σε αυτόν. 

2. Το Ίδρυμα εκπροσωπείται ενώπιον πάσης αρχής 
σε όλες τις έννομες σχέσεις, καθώς και σε όλες του 
τις σχέσεις με άλλα Ιδρύματα, Οργανισμούς, νομικά ή 
φυσικά πρόσωπα, από τον Πρόεδρο ή από μέλος αυτού, 
ειδικά εξουσιοδοτημένο για αυτόν τον σκοπό. 

3. Ο Πρόεδρος ή ο αναπληρωτής αυτού όταν δεν 
δύναται να παραστεί, επιβλέπει και καθορίζει τις ερ¬ 
γασίες του Δ.Σ., καθώς και υπογράφει τη σχετική αλ¬ 
ληλογραφία. 

4. Προτείνει προς τον Μακαριώτατο Αρχιεπίσκοπο 
Αθηνών και πάσης Ελλάδος τον διορισμό του Διευθυ- 
ντού της Βιβλιοθήκης, ο οποίος συντονίζει το όλο έργο 
του Ιδρύματος της Βιβλιοθήκης της Ιεράς Αρχιεπισκο¬ 
πής Αθηνών. 

Αρθρον 5 

Έσοδα του Ιδρύματος 

Πόροι της Βιβλιοθήκης είναι: 

1) Ετήσια οικονομική επιχορήγηση από την Ιερά Αρχι¬ 
επισκοπή Αθηνών, τις Ενορίες και τις Ιερές Μονές της 
περιφερείας της Ιεράς Αρχιεπισκοπής Αθηνών, όπως 
αυτή κανονίζεται από το Μητροπολιτικό Συμβούλιο και 
αναγράφεται στον προϋπολογισμό αυτών. 

2) Παροχές προερχόμενες από κρατικούς φορείς, ει¬ 
σφορές Δήμων και Οργανισμών. 

3) Συμμετοχή σε σχετικά Ευρωπαϊκά Προγράμματα, 
τα οποία προβλέπουν την ενίσχυση αναλογών δράσεων. 

4) Δωρεές, εισφορές, σε είδος ή σε χρήμα φίλων της 
Βιβλιοθήκης, χορηγίες από ζώντες, κληρονομιές, κλη¬ 
ροδοσίες κινητών και ακινήτων φυσικών και νομικών 
προσώπων, καθώς και τα έσοδα που τυχόν προέρχονται 
από αυτά. 

5) Έσοδα προερχόμενα από διάφορες εκδόσεις της 
Βιβλιοθήκης, από εκθέσεις βιβλίων, καθώς και από την 
πραγματοποίηση διαφόρων εκδηλώσεων και δραστη¬ 
ριοτήτων με γενικότερο πολιτιστικό και μορφωτικό 
περιεχόμενο. 

6) Κάθε άλλη πρόσοδος, σύμφωνη με το ορθόδοξο 
χριστιανικό πνεύμα και με τον μη κερδοσκοπικό χαρα¬ 
κτήρα της Βιβλιοθήκης που προέρχεται από κάθε είδους 
δραστηριότητα της Βιβλιοθήκης και κάθε νόμιμη πηγή 
και δεν κατονομάζεται ρητά στον παρόντα Κανονισμό. 

Άρθρον 6 

Τηρούμενα Βιβλία του Ιδρύματος 
Στην Βιβλιοθήκη τηρείται αρχείο και τα εξής διαχει¬ 
ριστικά βιβλία με ίδια αρίθμηση το καθένα κατά φύλλο 
και θεωρημένα για κάθε νόμιμη χρήση από την Ιερά 
Αρχιεπισκοπή Αθηνών, δηλαδή: 
α. Βιβλίο Πρακτικών και Συνεδριάσεων του Δ.Σ. 
β. Βιβλίο Πρωτοκόλλου Αλληλογραφίας, 
γ. Τα προβλεπόμενα από τον Κώδικα Βιβλίων και 
Στοιχείων λογιστικά βιβλία (π.χ. Βιβλίο Ταμείου και 
αριθμημένα κατ’ αύξοντα αριθμό διπλότυπα γραμμάτια 
εισπράξεων και εντάλματα πληρωμής, τα οποία είναι 
εκτελεστά εφ’ όσον φέρουν την υπογραφή του Προέ¬ 
δρου και του Διευθυντή του Ιδρύματος/Ταμία). 

δ. Βιβλίο Κτηματολογίου, στο οποίο θα καταγράφο¬ 
νται όλα τα ακίνητα περιουσιακά στοιχεία που έχουν 
διατεθεί σε χρήση του Ιδρύματος. 

ε. Βιβλίο Υλικού, στο οποίο καταγράφονται όλα τα 
κινητά περιουσιακά στοιχεία που έχουν διατεθεί σε 
χρήση του Ιδρύματος. 

στ. Κάθε άλλο διαχειριστικό βιβλίο που κρίνεται απα¬ 
ραίτητο από το Δ.Σ. για την ομαλή και εύρυθμη λειτουρ¬ 
γία της Βιβλιοθήκης. 

Αρθρον 7 

Προσωπικό - Σύσταση θέσεων εργασίας. 

Το προσωπικό του Ιδρύματος είναι έμμισθο και προ¬ 
σλαμβάνεται με πρόταση του Διοικητικού Συμβουλίου, 
σύμφωνα με τις διατάξεις της κειμένης νομοθεσίας. 

Η ιδιότητα του μέλους του Διοικητικού Συμβουλίου δεν 
είναι ασυμβίβαστη με την κατοχή θέσεως προσωπικού 
του Ιδρύματος. Ο εκάστοτε Διευθυντής του Ιδρύματος 
είναι μέλος του Διοικητικού Συμβουλίου, ασκώντας και 
τα καθήκοντα που του ανατίθενται από τον παρόντα 
Κανονισμό ή δια αποφάσεως του Διοικητικού Συμβου¬ 
λίου. 

Για την εύρυθμη και αποτελεσματική λειτουργία του 
Εκκλησιαστικού Ιδρύματος της Βιβλιοθήκης της Ιερός 
Αρχιεπισκοπής Αθηνών συνίστανται οι κάτωθι θέσεις 
προσωπικού: 

α) Μία (1) θέση Διευθυντού του Ιδρύματος 
β) Δύο (2) θέσεις Βιβλιοθηκονόμου 
γ) Μία (1) θέση Λογιστού 
δ) Μία (1) θέση γενικών καθηκόντων (Κλητήρα) 


Άρθρον 8 

Καθήκοντα του Διευθυντού 

Ο Διευθυντής της Βιβλιοθήκης είναι μέλος του Διοι¬ 
κητικού Συμβουλίου, επί θητεία και ασκεί τα προβλεπό¬ 
μενα διευθυντικά καθήκοντα στο Ίδρυμα, ιδίως: 

α. Ασκεί την διεύθυνση του Ιδρύματος, οργανώνει, 
συντονίζει και κατανέμει τις δράσεις και εργασίες του 
προσωπικού του Ιδρύματος με γνώμονα την αποδοτι¬ 
κότερη και αποτελεσματικότερη επίτευξη των σκοπών 
του Ιδρύματος. 

β. Εκτελεί τις αποφάσεις του Διοικητικού Συμβουλίου 
του Ιδρύματος και εκπληρώνει τα ειδικά καθήκοντα που 
του έχουν δια αποφάσεως ανατεθεί. 

γ. Εισηγείται επί όλων των θεμάτων που τίθενται προς 
το Διοικητικό Συμβούλιο. 

δ. Επιλύει κάθε πρακτικό ζήτημα που ανακύπτει κατά 
τη λειτουργία του Ιδρύματος εν σχέσει με τρίτα πρό¬ 
σωπα. 

ε. Μεριμνά για τη χρηστή διαχείριση των οικονομικών 
και περιουσιακών στοιχείων του Ιδρύματος. 

στ. Εκδίδει εγκυκλίους εις εφαρμογή αποφάσεων του 
Διοικητικού Συμβουλίου. 

ζ. Σε περίπτωση προσφοράς δωρεών, χορηγιών ή εν 
γένει άλλων νομίμων προσόδων ενημερώνει το Διοικη¬ 
τικό Συμβούλιο, το οποίο αποφασίζει για την αποδοχή 
ή αποποίηση. 

η. Εγκρίνει την πραγματοποίηση προμηθειών και δα¬ 
πανών και την ανάληψη ποσού μέχρι 1.000 Ευρώ εντός 
των εγκεκριμένων πιστώσεων του προϋπολογισμού. 

θ. Φυλάσσει και διαχειρίζεται την σφραγίδα του Ιδρύ¬ 
ματος. 

ι. Φροντίζει για την άμεση επίλυση θεμάτων της τρέ¬ 
χουσας λειτουργίας του Ιδρύματος. 

Άρθρον 9 

Καθήκοντα του λοιπού προσωπικού 

Βασικό καθήκον του προσωπικού της Βιβλιοθήκης 
αποτελεί η καταλογογράφηση και η ταξινόμηση του 
έντυπου και ψηφιακού υλικού, καθώς και η ψηφιοποί- 
ηση μέρους αυτού. Επιπροσθέτως, μεριμνά δια την 
ομαλή και εύρυθμη λειτουργία της Βιβλιοθήκης, ενώ 
παραλλήλως υποχρεούται να παρέχει την κατάλλη¬ 
λη βιβλιοθηκονομική και τεχνολογική υποστήριξη, 
με σκοπό την έγκυρη και έγκαιρη εξυπηρέτηση του 
κοινού. 

Άρθρον10 

Τροποποίηση του Κανονισμού 

Ο παρών Κανονισμός τροποποιείται με απόφαση της 
Ιερός Συνόδου της Εκκλησίας της Ελλάδος, ύστερα από 
πρόταση του Μακαριωτάτου Αρχιεπισκόπου Αθηνών και 
πόσης Ελλάδος, κατόπιν αποφάσεως του Διοικητικού 
Συμβουλίου του Ιδρύματος. 

Αρθρον 11 

Κατάργηση του Ιδρύματος 

Η Βιβλιοθήκη της Ιερός Αρχιεπισκοπής Αθηνών, όταν 
καθίσταται αδύνατη η λειτουργία της ή όταν δεν εκ¬ 
πληρώνει την αποστολή και το σκοπό της ή παρεκκλίνει 
αυτών, καταργείται. Η κατάργηση διενεργείται με από¬ 
φαση της Ιερός Συνόδου της Εκκλησία της Ελλάδος, 
κατόπιν προτάσεως του Μακαριωτάτου Αρχιεπισκόπου 

Αθηνών και πάσης Ελλάδος. Στην περίπτωση αυτή προ¬ 
ηγείται αιτιολογημένη ομόφωνη απόφαση του Διοικη¬ 
τικού Συμβουλίου του Ιδρύματος. 

Η απόφαση της Ιερός Συνόδου της Εκκλησίας της 
Ελλάδος περί καταργήσεως δημοσιεύεται στην Εφη¬ 
μερίδα της Κυβερνήσεως και στο επίσημο Δελτίο της 
Εκκλησίας της Ελλάδος «ΕΚΚΛΗΣΙΑ». 

Μετά την κατάργηση του Ιδρύματος όλα τα περιου¬ 
σιακά στοιχεία αυτού καταγράφονται και περιέρχονται 
αυτοδικαίως στο νομικό πρόσωπο της Ιερός Αρχιεπι¬ 
σκοπής Αθηνών. 

Αρθρον 12 

Έναρξη ισχύος του Κανονισμού 

Ο παρών Κανονισμός ισχύει από της δημοσιεύσεως 
αυτού δια της Εφημερίδος της Κυβερνήσεως. 

Ο Κανονισμός δημοσιεύεται επίσης και δια του επισή¬ 
μου Δελτίου της Εκκλησίας της Ελλάδος «ΕΚΚΛΗΣΙΑ». 

Αρθρον 13 
Κάλυψη δαπάνης 

Από τις διατάξεις του παρόντος Κανονισμού δεν προ- 
καλείται δαπάνη εις βάρος του προϋπολογισμού της 
Ιερός Αρχιεπισκοπής Αθηνών. Οιαδήποτε μελλοντική 
δαπάνη θα εγγράφεται στον οικείο Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2013 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

Αριθμ. Πρωτ. 4275 (2) 

Αριθμ. Διεκπ. 2334 

Τροποποίηση του κανονισμού λειτουργίας του Εκκλη¬ 
σιαστικού Ιδρύματος υπό την επωνυμίαν «ΙΔΡΥΜΑ 
ΑΓΑΠΗΣ ΚΑΙ ΕΥΠΟΙΪΑΣ ΙΕΡΟΥ ΝΑΟΥ ΠΑΝΤΑΝΑΣΣΗΣ 
ΧΩΡΑΣ ΝΑΞΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2 καί 59 
παρ. 2 τοϋ Ν. 590/77 «Περί του Καταστατικού Χάρτου 
της Εκκλησίας της Ελλάδος». 

2) Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Παροναξίας. 

4) Το υπ’ αριθμ. 3/15.5.2013 Πρακτικόν του Ιδρύματος 
«Αγάπης και Ευποίίας του Ιερού Ναού Παντανάσσης 
Χώρας Νάξου» της Ιερός Μητροπόλεως Παροναξίας. 

5) Την υπ’ αριθμ. 3/15.5.2013 Πράξιν και την υπ’ αριθμ. 
224/168/2.9.2013 Πρότασιν του Σεβασμιωτάτου Μητρο¬ 
πολίτου Παροναξίας Καλλινίκου, αποφασίζει: 

Τροποποιεί και κωδικοποιεί τον Κανονισμόν λειτουρ¬ 
γίας του Εκκλησιαστικού Ιδρύματος υπό την επωνυμίαν: 
«ΙΔΡΥΜΑ ΑΓΑΠΗΣ ΚΑΙ ΕΥΠΟΙΙΑΣ ΤΟΥ ΙΕΡΟΥ ΝΑΟΥ ΠΑ¬ 
ΝΤΑΝΑΣΣΗΣ ΧΩΡΑΣ ΝΑΞΟΥ» της Ιερός Μητροπόλεως 
Παροναξίας (ΦΕΚ 855/1993 τ.Α') ως εξής: 


Άρθρο 1 
Τίτλος - Έδρα 

Στην Ενορία του Ιερού Ναού Παντανάσσης Πόλεως 
Νάξου συνιστάται Εκκλησιαστικό Ιδρυμα το οποίο θα 
λειτουργεί εις τα πλαίσια της ενορίας με την επω¬ 
νυμία «Ενοριακό Ίδρυμα Αγάπης και Ευποϊίας του Ι.Ν. 
Παντανάσσης Νάξου» και θα διέπεται από τον παρόντα 
Κανονισμό. 

Άρθρο 2 

Σκοποί του Ιδρύματος 

Το Ίδρυμα έχει ως σκοπούς του: 

1. Την αναγέννηση της ενοριακής ζωής, τηνπνευματική 
καλλιέργεια των ενοριτών και την αναβάθμισή τους. 

2. Την προβολή της Ορθοδόξου Πίστεως, την προστα¬ 
σία των ενοριτών απο αιρετικές επιδρομές - διδασκα¬ 
λίες και πλάνες. 

3. Την προσέγγιση των νέων στην Ελληνορθόδοξη πα¬ 
ράδοση, την αντιμετώπιση των ποικίλων προβλημάτων 
κοινωνικής και επαγγελματικής ένταξης αυτών. 

4. Την προστασία του θεσμού της οικογένειας και την 
υποστήριξη της μητρότητας με διάφορες εκδηλώσεις. 

5. Την ανάπτυξη του πνεύματος αγάπης και φιλαδελ- 
φίας με την παρότρυνση και ενθάρρυνση κάθε είδους 
Φιλανθρωπίας. 

6. Την λειτουργία «Εργαστηρίων Ελευθέρων Σπουδών» 
για την καλλιέργεια και προαγωγή διαφόρων τεχνών, 
προγραμμάτων Πληροφορικής και παραδοσιακής Τέ¬ 
χνης. 

7. Την πληρέστερη και αρτιότερη ποιμαντική, κοινωνι- 
κοπρονοιακή και κοινωνικοπολιτιστική δράση της Ενο¬ 
ρίας στα πλαίσια της Ορθοδόξου Εκκλησίας και της 
Ελληνοχριστιανικής παραδόσεως. 

8. Την καλλιέργεια του αθλητικού ιδεώδους και της 
ευγενούς αμίλλης μεταξύ των νέων. 

Αρθρο 3 

Μέσα για την επίτευξη των σκοπών του Ιδρύματος. 
Οι σκοποί επιτυγχάνονται: 

1. Με την αναζωπύρωση του Λόγου και του Πνεύματος, 
της παράδοσης, του πολιτισμού της τέχνης και της 
Σωματικής Αγωγής του Ατόμου, μέσα απο τα Τμήμα¬ 
τα των «Εργαστηρίων Ελευθέρων Σπουδών» που λει¬ 
τουργούν εις το Ίδρυμα με την ευθύνη του Διοικητικού 
Συμβουλίου και των λοιπών επιτροπών των επί μέρους 
τομέων, όπως: 

α) Επιμόρφωση - Σπουδές - Σεμινάρια: 

Πληροφορικής Η/Υ, Ελληνική και Αγγλική Δακτυλογραφία, 

Παιδαγωγικά, Επιμορφωτικά, Πολιτιστικά. 

β) Παραδοσιακή και Εικαστική Τέχνη. 

γ) Βυζαντινή και Ευρωπαϊκή Μουσική. 

δ) Εκμάθηση Μουσικών Οργάνων. 

ε) Βυζαντινή Αγιογραφία και Ζωγραφική. 

στ) Παραδοσιακοί Χοροί. 

ζ) Διοργάνωση αθλοπαιδιών, Πρωταθλημάτων καί πα¬ 
ροχή μέσων αθλήσεως. 
η) Εκμάθηση ξένων γλωσσών. 

2. Με τον συντονισμό των προσπαθειών του Ιδρύμα¬ 
τος γύρω από τον επαγγελματικό προσανατολισμό και 
κατάρτιση των νέων και νεανίδων της Ενορίας και της 
Νήσου Νάξου, ώστε η νέοι να ενταχθούν στην κοινω¬ 
νία με υγιή φρονήματα και πνευματικό, επαγγελματικό 
εφοδιασμό. 

3. Με την οργάνωση ψυχαγωγικών εκδηλώσεων, εκ¬ 
θέσεων, κινηματογραφικών προβολών και θεατρικών 
παραστάσεων. 

4. Με την πνευματική, λειτουργική, κατηχητική, ποιμα¬ 
ντική και προνοιακή διακονία της Ενορίας. 

5. Με την ανακούφιση και υποστήριξη υπερηλίκων και 
των ενδεών δια παροχής οικονομικών βοηθημάτων και 
κάθε δυνατής προστασίας. 

6. Με την οργάνωση Κατασκηνώσεων γιά νέους και 
Παιδιά. 

7. Με την λειτουργία Δανειστικής Βιβλιοθήκης και 
εντευκτηρίου. 

8. Την επίτευξη και δημιουργία αμοιβαίων σχέσεων με 
νέους άλλων Ιερών Μητροπόλεων και χωρών (Διορθο- 
δόξων και Διαχριστιανικών κινήσεων) για την ανάπτυ¬ 
ξη γνωριμίας, φιλίας, συνεργασίας και την ανταλλαγή 
πνευματικών αγαθών ιδιαίτερα εις τα πλάισια των προ¬ 
γραμμάτων της Ευρωπαϊκής Ένωσης. 

9. Με την χρησιμοποίηση κάθε δυνατής μεθόδου διά 
την ευόδωση των σκοπών του Ενοριακού Ιδρύματος. 

10. Με την ίδρυση και λειτουργία Εκκλησιαστικού 
βιβλιοπωλείου, πρατηρίου Εκκλησιαστικών ειδών, και 
εκθετηρίου Εκκλησιαστικών αναμνηστικών. 

Αρθρο 4 

1. Η διοίκηση και διαχείριση του Ιδρύματος γίνεται από 
πενταμελές Διοικητικό Συμβούλιο, το οποίο αποτελείταί: 

α) Από τον Σεβασμιώτατο Μητροπολίτη Παροναξίας, 
ως Πρόεδρο 

β) Από ένα εκ των Εφημερίων του Ιερού Ναού. 

γ) Από ένα μέλος του εκάστοτε Εκκλησιαστικού Συμ¬ 
βουλίου. 

δ) Από δύο μέλη λαϊκά (άνδρες ή γυναίκες) που διακρί- 
νονται για τον ένθεο ζήλο τους και την ευσέβειά τους. 

2. Τα μέλη του Διοικητικού Συμβουλίου διορίζονται 
από τον Σεβασμιώτατο Μητροπολίτη Παροναξίας, ο 
οποίος ορίζει και τον αναπληρούντα αυτόν, σε περί¬ 
πτωση που κωλύεται ή απουσιάζει. Η θητεία του Διοι¬ 
κητικού Συμβουλίου ορίζεται τριετής και τα μέλη έχουν 
το δικαίωμα επαναδιορισμού. 

3. Το Διοικητικό Συμβούλιο του Ιδρύματος συγκροτεί¬ 
ται σε σώμα στην πρώτη μετά το διορισμό συνεδρίασή 
του και εκλέγει τον Γραμματέα και τον Ταμία. Το αξίωμα 
του μέλους του Δ.Σ. είναι τιμητικό και άμισθο. 

Αρθρο 5 

Το Διοικητικό Συμβούλιο συνέρχεται τακτικά κάθε 
τρίμηνο και έκτακτα μετά απο πρόσκληση του Προέ¬ 
δρου ή με αίτηση τριών τουλάχιστον εκ των μελών του. 
Για την ύπαρξη απαρτίας πρέπει να παρευρίσκονται ο 
Πρόεδρος ή ο αναπληρωτής αυτού και δύο τουλάχι¬ 
στον μέλη του Διοικητικού Συμβουλίου. Οι αποφάσεις 
περιλαμβάνονται με πλειοψηφία των παρόντων μελών 
και σε περίπτωση ισοψηφίας υπερισχύει η ψήφος του 
Προέδρου. 

Αρθρο 6 

Το Διοικητικό Συμβούλιο αποφασίζει για κάθε υπό¬ 
θεση που αφορά την συγκρότηση και λειτουργία του 
Ιδρύματος. Ειδικότερα: 

α) Ασκεί δια του Προέδρου και με οποιοδήποτε μέλος 
το οποίο ορίζεται απο το Δ.Σ. την εποπτεία στις υπ’ 
αυτού λειτουργούσες επιτροπές. 


β) Μελετά και λαμβάνει διάφορα μέτρα για την ενί¬ 
σχυση και ευόδωση των σκοπών του Ιδρύματος. 

γ) Ψηφίζει τον ετήσιο Προϋπολογισμό και απολογισμό 
του Ιδρύματος. 

δ) Αποφασίζει για την πρόσληψη προσωπικού, τόσο 
στο Ίδρυμα αγάπης καί Ευποϊίας όσο και σε όλες τις 
υπ’ αυτού λειτουργούσες επιτροπές, βιβλιοθήκες, κα¬ 
τασκηνώσεις κ.λπ. 

ε) Το Δ.Σ. αποφασίζει την ίδρυση του Εκκλησιαστικού 
Βιβλιοπωλείου, πρατηρίου Εκκλησιαστικών ειδών και 
εκθετηρίου αναμνηστικών 

Αρθρο 7 

Το Ιδρυμα σε όλες τις έννομες σχέσεις του απέναντι 
σε οποιανδήποτε Αρχή, ενώπιον πόσης φύσεως Δικα¬ 
στηρίου και παντός εν γένει φυσικού ή νομικού προσώ¬ 
που Δημοσίου ή Ιδιωτικού δικαίου εκπροσωπείται από 
τον Πρόεδρο του ιδρύματος ή από ένα μέλος του Δι¬ 
οικητικού Συμβουλίου εξουσιοδοτημένου για το σκοπό 
αυτό. 

Αρθρο 8 

Ο Πρόεδρος ή σε περίπτωση απουσίας του ο αναπλη¬ 
ρωτής αυτού, καθορίζει τις εργασίες του Συμβουλίου και 
υπογράφει την σχετική αλληλογραφία, ασκεί εποπτεία 
στις εστίες, κατασκηνώσεις, στο φιλόπτωχο και επιλύει 
διοικητικά τις αναφυόμενες διάφορες των μελών τους, 
όταν υπάρχει ανάγκη. 

Αρθρο 9 

Λογιστική, Ταμειακή, Γραμματειακή Υπηρεσία 

α) Η λογιστική υπηρεσία του «Ενοριακού Ιδρύματος 
αγάπης και Ευποϊίας του Ιερού Ναού Παντανάσσης Νά¬ 
ξου» διεξάγεται από λογιστή ο οποίος διορίζεται απο 
τον Πρόεδρο με πάγια αντιμισθία, το ύψος της οποίας 
καθορίζεται με απόφαση του Διοικητικού Συμβουλίου 
με βάση ισχύουσα νομοθεσία. 

β) Ο λογιστής εκδίδει τα σχετικά εντάλματα πληρω¬ 
μής τα οποία υπογράφονται από τον Πρόεδρο ή τον 
Αντιπρόεδρο και τον Ταμία και τηρεί τα απαραίτητα 
λογιστικά βιβλία, απαντά θεωρημένα από την Ιερά Μη¬ 
τρόπολη Παροναξίας. 

Καταρτίζει κάθε τρίμηνο κατάσταση Εισπράξεων και 
Πληρωμών. 

γ) Συντάσσει τον ετήσιο Προϋπολογισμό και απολο¬ 
γισμό διαχειρίσεως και γενικά διεξάγει κάθε σχετική 
εργασία που του ανατίθεται στα πλαίσια των καθη¬ 
κόντων του. 

δ) Η ταμειακή εργασία διεξάγεται από τον Ταμία, 
ε) Ο Ταμίας ενεργεί όλες τις εισπράξεις και τις πλη¬ 
ρωμές με βάση τα εκδιδόμενα γραμμάτια εισπράξεως 
και τα εντάλματα πληρωμής. 

στ) Τα πέραν από τα αναγκαία ποσά για τις τρέχουσες 
ανάγκες του ιδρύματος, κατατίθενται σε τράπεζα που 
ορίζει με απόφαση του το Δ.Σ. 

ζ) Κάθε πράξη του Δ.Σ. υποβάλλεται στο Μητροπολι- 
τικό Συμβούλιο για έγκριση. 

η) Ο Προϋπολογισμός και ο Απολογισμός του Ιδρύμα¬ 
τος υποβάλλονται επίσης στο Μητροπολιτικό Συμβούλιο 
για έγκριση. 

θ) Η διαδικασία αναλήψεως χρημάτων γίνεται απο 
το Ταμία του Ιδρύματος, κατόπιν σχετικής Αποφάσεως 
του Δ.Σ. 

Άρθρο 10 

Πόροι του Ιδρύματος είναι: 

α) Τα έσοδα από τις εκμισθώσεις ακινήτων του Ιερού 
Ναού Παντανάσσης Πόλεως Νάξου, τα οποία μισθώματα 
θα εισπράττονται απ’ ευθείας από το ίδρυμα δια του 
Προέδρου και του Ταμίου του ιδρύματος και θα χορη¬ 
γείται απόδειξη εισπράξεως νομίμως θεωρημένη από 
την Ιερά Μητρόπολη Παροναξίας. 

β) Κρατικές επιχορηγήσεις ή άλλη νόμιμη επιχορή¬ 
γηση. 

γ) Επιχορηγήσεις από το Ευρωπαϊκό Κοινοτικό Ταμείο, 
δ) Πόσης (ρύσεως προαιρετικές εισφορές, δωρεές ή 
κληρονομιές και κληροδοτήματα. 

ε)Έσοδα από τις ίδιες του εκδηλώσεις, Λαχειοφόρους 
αγορές, δίσκους, εράνους και από άλλους προβλεπο- 
μένους χορηγούς. 

Άρθρο 11 
Διάθεση πόρων 

Οι πόροι του Ιδρύματος διατίθενται για τους σκοπούς 
του, την εύρυθμη λειτουργία και διασφάλιση του όπως 
π.χ. 

α) Για τον εξοπλισμό του Ιδρύματος και τις εγκατα¬ 
στάσεις του. 

β) Γ ια οικονομική συμπαράσταση σε δεινοπαθούντες 
απόρους, ενορίτες και ενίσχυση απόρων φοιτητών ή 
μαθητών για τη συνέχιση και ολοκλήρωση των σπου¬ 
δών τους. 

γ) Γ ια την οργάνωση βιβλιοθήκης, εντύπων και οπτικο- 
ακουστικών μέσων, και άλλων επιλέξιμων ή μη δαπανών 
λειτουργίας των τμημάτων του. 

δ) Γ ια τα έξοδα εκτυπώσεως διαφόρων απαραιτήτων 
εντύπων για την λειτουργία του ενοριακού ιδρύματος. 

ε) Γ ια τα έξοδα αγοράς ή κίνησης οχήματος για την 
εξυπηρέτηση των σκοπών του. 

στ) Γ ια τις δαπάνες οργάνωσης των υπηρεσιών του, 
λειτουργίας φροντιστηρίων, σεμιναρίων, διοργάνωσης 
εκδηλώσεων, εκδρομών, ψυχαγωγίας, δεξιώσεων, κα¬ 
τασκηνώσεων κ.α. 

ζ) Για την αγορά διαφόρων μουσικών και αθλητικών 
οργάνων και άλλων μέσων απαραιτήτων για τη λειτουρ¬ 
γία των τομέων του Ιδρύματος. 

η) Για μισθοδοσία του διδακτικού, διοικητικού και υπη¬ 
ρεσιακού προσωπικού. 

θ) Για την οικονομική ενίσχυση του ενοριακού Ναού 
Παντανάσσης Νάξου στο έργο κατασκευής και επιδιορ- 
θώσεως χώρων στεγάσεως του ιδρύματος και δαπανών 
λειτουργίας του Πνευματικού Κέντρου. 

ι) Ποσοστόν 10% εκ των ακαθαρίστων εσόδων του 
ιδρύματος διατίθεται για το φιλανθρωπικό και ιεραπο¬ 
στολικό έργο της Ιεράς Μητροπόλεως. 

Άρθρο 12 

Σφραγίδα - Τελικές Διατάξεις 

Το Ιδρυμα φέρει κυκλική σφραγίδα που περιέχει 
τον τίτλο «ΕΝΟΡΙΑΚΟ ΙΔΡΥΜΑ ΑΓΑΠΗΣ ΚΑΙ ΕΥΠΟΙΙΑΣ 
ΙΕΡΟΥ ΝΑΟΥ ΠΑΝΤΑΝΑΣΣΗΣ ΝΑΞΟΥ» την χρονολο¬ 
γία ιδρύσεώς του, 1993, και στο κέντρο εικόνα της 
Παναγίας. 


Αρθρο 13 

Το Ίδρυμα ευρίσκεται υπό τον έλεγχο της Ιεράς Μη¬ 
τροπόλεως Παροναξίας, καταργείται δε με απόφαση 
τήςΊεράς Συνόδου κατόπιν εισηγήσεως του Διοικητικού 
Συμβουλίου του Ιδρύματος καί έγκρίσεως τού Σεβα- 
σμιωτάτου Μητροπολίτου Παροναξίας. Μετά τήν κα¬ 
τάργησή του η περιουσία του περιέρχεται στον Ιερό 
Ναό Παντανάσσης Πόλεως Νάξου. 

Αρθρο 14 

1. Ο παρών Κανονισμός ισχύει από της δημοσιεύσεώς 
του στην Εφημερίδα της Κυβερνήσεως, δημοσιεύεται δέ 
και στο επίσημο δε στο επίσημο δελτίο της Εκκλησίας 
της Ελλάδος «ΕΚΚΛΗΣΙΑ». 

2. Κάθε τροποποίηση του παρόντος μπορεί να γίνει 
με απόφαση του Δ.Σ. τηρουμένων των διατάξεων του 
άρθρ. 29 παρ. 2 του ν. 590/1977. 

Άρθρο 15 

Από τον παρόντα Κανονισμό δεν προκαλείται δαπάνη 
εις βάρος του Προϋπολογισμού του νομικού προσώπου 
της Ιεράς Μητροπόλεως Παροναξίας. Πιθανή μελλοντική 
δαπάνη θα εγγράφεται στον οικείο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2013 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

Αριθμ. Πρωτ. 3971 (3) 

Αριθμ. Διεκπ. 2308 

Τροποποίηση και κωδικοποίηση του κανονισμού λει¬ 
τουργίας του Εκκλησιαστικού Ιδρύματος υπό την 
επωνυμίαν «ΓΕΝΙΚΟΝ ΦΙΛΟΠΤΩΧΟ ΤΑΜΕΙΟΝ «Η ΑΓΙΑ 
ΕΙΡΗΝΗ»» της Ιεράς Μητροπόλεως Ύδρας, Σπετσών 
και Αιγίνης. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

ΊΞχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2 και 59 
παρ. 2 του Ν. 590/77 «Περί του Καταστατικού Χάρτου 
της Εκκλησίας της Ελλάδος». 

2) Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς ΜητροπόλεωςΎδρας, Σπε¬ 
τσών και Αιγίνης. 

4) Την υπ’ αριθμ. 8/29.4.2013 Πράξιν και την υπ’ αριθμ. 
573/299/17.9.2013 Πρότασιν του Σεβασμιωτάτου Μητρο¬ 
πολίτου Ύδρας, Σπετσών και Αιγίνης Εφραίμ. 

5) Την από 7.9.2013 Γνωμοδότησιν του Νομικού Γρα¬ 
φείου της Νομικής Υπηρεσίας της Ιεράς Συνόδου της 
Εκκλησίας της Ελλάδος, αποφασίζει: 

Τροποποιεί και κωδικοποιεί τον Κανονισμόν λειτουρ¬ 
γίας του Εκκλησιαστικού Ιδρύματος υπό την επωνυμίαν: 
«ΓΕΝΙΚΟΝ ΦΙΑΟΠΤΩΧΟΝ ΤΑΜΕΙΟΝ "Η ΑΓΙΑ ΕΙΡΗΝΗ"» της 
Ιεράς ΜητροπόλεωςΎδρας, Σπετσών και Αιγίνης, ως εξής: 

ΚΑΝΟΝΙΣΜΟΣ 

Περί τροποποιήσεως και κωδικοποιήσεως 
του Καταστατικού συστάσεως και λειτουργίας 
του Γενικού Φιλοπτώχου Ταμείου (Γ.Φ.Τ.) 
της Ιερός ΜητροπόλεωςΎδρας, Σπετσών και Αίγίνης 

Ο Κανονισμός του Γενικού Φιλοπτώχου Ταμείου της 
Ιερός Μητροπόλεως'Υδρας, Σπετσών και Αιγίνης (Φ.Ε.Κ. 
29/τ. Α712.02.1968) τροποποιείται και κωδικοποιείται ως 
κάτωθι: 

ΚΕΦΑΛΑΙΟΝ Α' 

Τίτλος -Έδρα - Σκοπός 

Άρθρον1 

Εν τη περιφερεία της Ιερός Μητροπόλεως'Υδρας, 
Σπετσών, Αιγίνης, Ερμιονίδος και Τροιζηνίας συνιστά- 
ται ειδική Φιλανθρωπική Οργάνωσις, υπό την νομικήν 
μορφήν του Ιδρύματος και υπό την επωνυμίαν «ΓΕΝΙΚΟΝ 
ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ ΜΗΤΡΟΠΟΛΕΩΣ 
ΥΔΡΑΣ, ΣΠΕΤΣΩΝ ΚΑΙ ΑΙΓΙΝΗΣ "Η ΑΓΙΑ ΕΙΡΗΝΗ"». Τούτο 
διοικείται και εκπροσωπείται κατά τα εν τω κεφαλαίω 
Γ’ ειδικώς οριζόμενα. 

Άρθρον 2 

Σκοποί του Ιδρύματος: 

1. Η περίθαλψις των απόρων και ενδεών ατόμων. 

2. Η ιατροφαρμακευτική περίθαλψις ασθενών, καθώς 
και η αγορά καυσίμων και τροφίμων δια τους ενδεείς 
και τας αποδεδειγμένως απόρους οικογένειας, ως και 
η εξόφλησις λογαριασμών Δ.Ε.Κ.Ο. ή ενοικίων. 

3. Η ενίσχυσις φιλανθρωπικών και ευαγών Ιδρυμάτων 
και Συλλόγων. 

4. Η οικονομική ενίσχυσις απόρων μαθητών, σπουδα¬ 
στών, φοιτητών και παιδιών τριτέκνων και πολυτέκνων 
οικογενειών. 

5. Η οικονομική ενίσχυσις των Κατασκηνώσεων της 
Ιερός Μητροπόλεως και Κέντρων Νεότητος. 

6. Η λειτουργία συσσιτίων απόρων εις τας νήσους και 
τας πόλεις της Ιερός Μητροπόλεως. 

Αρθρον 3 

Το Γενικόν Φιλόπτωχον Ταμείον έχει ιδίαν σφραγίδα, 
ήτις εις το μέσον μεν φέρει την εικόνα της Προστά- 
τιδος αυτού Αγίας Ειρήνης και πέριξ τας λέξεις «Γεν. 
Φιλόπτωχον Ταμείον Ι.Μ. Ύδρας, Σπετσών και Αιγίνης 
«Η ΑΓΙΑ ΕΙΡΗΝΗ». Ιδίαν ωσαύτως σφραγίδαν έχουν και 
τα Ενοριακά Φιλόπτωχα Ταμεία - περί ων εν τοις επο- 
μένοις- και ήτις εις το μέσον μεν φέρει την εικόνα 
εκείνην επ' ονόματι της οποίας τιμάται ο Ιερός Ναός 
και πέριξ τας λέξεις «Ενοριακόν Φιλόπτωχον Ταμείον 
I. Ναού κ.λπ.». 

ΚΕΦΑΛΑΙΩΝ Β' 

Ενοριακή Οργάνωσις 

Συγκρότησις και Διοίκησις Φιλοπτώχων Ταμείων 

Άρθρον 4 

Προς ευχερεστέραν εκπλήρωσιν του σκοπού της ορ- 
γανώσεως συνιστάται παρ' εκάστη Ενορία τη αιτήσει 
αυτής και κατόπιν αποφάσεως του Σεβασμιωτάτου Μη¬ 
τροπολίτου ειδικόν Ταμείον, ονομαζόμενον «ΕΝΟΡΙΑΚΟΝ 


ΦΙΛΟΠΤΩΧΟΝ ΤΑΜΕΙΟΝ» του οποίου μέλη τυγχάνουσιν 
οι ενήλικες ενορίται αμφοτέρων των φύλων. 

Αρθρον 5 

α)Έκαστον Ενοριακόν Φιλόπτωχον Ταμείον στερείται 
ιδίας νομικής προσωπικότητος διοικείται δε υπό εξα¬ 
μελούς διοικητικής Επιτροπής, συγκροτουμένης κατά 
διετίαν και αποτελουμένης εξ ενός Εφημερίου, ως Προ¬ 
έδρου, ενός λαϊκού Επιτρόπου και τεσσάρων κυριών ή 
δεσποινίδων της Ενορίας. 

β) Ο Εφημέριος εκλέγεται υπό της Ιερός Μητροπόλε¬ 
ως μεταξύ των παρ' εκάστω Ναώ Εφημερίων. Ο λαϊκός 
Επίτροπος υποδεικνύεται υπό των λαϊκών Επιτρόπων 
και διορίζεται παρά της Ιερός Μητροπόλεως. Αι δε κυ- 
ρίαι και δεσποινίδες διορίζονται ωσαύτως υπό ταύτης, 
τη προτάσει του Προέδρου Εφημερίου. 

γ) Ο Πρόεδρος και τα μέλη της Ενοριακής Φιλοπτώχου 
Επιτροπής δύνανται να αντικατασταθώσι και προ της 
λήξεως της διετίας, είτε παραιτούμενοι οικειοθελώς, 
είτε μετ' απόφασιν του Μητροπολίτου, εφόσον συντρέ- 
χουσιν ειδικοί λόγοι. 

δ) Τα αυτά μέλη της Διοικητικής Επιτροπής είναι επα- 
νεκλέξιμα. 

ε) Μέλος της Επιτροπής απέχον αδικαιολογήτως επί 
δύο μήνας των εργασιών αυτής, θεωρείται αυτοδικαίως 
παραιτηθέν. 

Άρθρον 6 

Η Επιτροπή κατά την πρώτην αυτής από της συ- 
γκροτήσεώς της συνεδρίαν εκλέγει εκ των μελών της 
ένα ως Ταμίαν και ένα ως Γραμματέα. Ο Γραμματεύς 
τηρεί τα Πρακτικά των συνεδριάσεων της Ενοριακής 
Φιλοπτώχου Επιτροπής, το Βιβλίον απόρων και διεξάγει 
την σχετικήν αλληλογραφίαν. Ο Ταμίας ενεργεί βάσει 
αποδείξεων τας εισπράξεις και πληρωμάς, τηρεί βιβλίον 
Ταμείου, καταρτίζει κατά μήνα πίνακα εισπραχθέντων 
και δαπανηθέντων και επιμελείται την σύνταξιν του ετη¬ 
σίου Προϋπολογισμού και απολογισμού, αντίγραφον του 
οποίου υποβάλλεται εις το Γ ενικόν Φιλόπτωχον Ταμείον. 

Αρθρον 7 

Η Επιτροπή προς ευχερεστέραν εκτέλεσιν του έργου 
της, καταρτίζει και ειδικός υποεπιτροπάς υπό ιδίαν ευ¬ 
θύνην. 

α) Η Ενοριακή Φιλόπτωχος Επιτροπή συνέρχεται τα- 
κτικώς άπαξ τουλάχιστον κατά το πρώτον δεκαήμερον 
εκάστου μηνός και επιλαμβάνεται των ενδιαφερουσών 
αυτήν υποθέσεων, ελέγχει τους υπό του Ταμίου τιθεμέ- 
νους υπ' όψιν αυτής πίνακας των κατά τον προηγούμε- 
νον μήνα εισπραχθέντων και δαπανηθέντων, αντίγρα¬ 
φον των οποίων υποβάλλεται εις το Γ ενικόν Φιλόπτωχον 
Ταμείον και επιδιώκει την δια τακτικής εισπράξεως των 
συνδρομών οικονομικήν συγκρότησιν του Ταμείου προς 
εκπλήρωσιν της αποστολής αυτού. 

Εκτάκτως συγκαλείται τη προσκλήσει του Προέδρου 
ή αιτήσει δύο μελών αυτής. 

β) Η Επιτροπή ευρίσκεται εν απαρτία παρόντων τεσ¬ 
σάρων τουλάχιστον μελών και αποφασίζει δια σχετικής 
πλειοψηφίας των παρόντων. 

Εν ισοψηφία νικά η ψήφος του Προέδρου. Εάν μετά γε- 
νομένην πρόσκλησιν δεν ευρεθή εν απαρτία, συνέρχεται 
μετά δύο ημέρας από της ματαιωθείσης συνεδρίας και 

αποφασίζει εγκύρως παρόντων του Προέδρου απαραι- 
τήτως και οσωνδήποτε μελών αυτής, πάντως όμως ουχί 
ολιγοτέρων των δύο και επί θέματος ουχί ετέρου του 
εν τη ματαιωθείση συνεδριάσει ορισθέντος. 

Αι προσκλήσεις εις συνεδρίας, τακτικός ή εκτάκτους, 
γίνονται πάντοτε γραπτώς. 

Άρθρον 8 

Συμφώνως τω άρθρω 28 του παρόντος, αι Επίτροποί 
των Ενοριακών Φιλοπτώχων Ταμείων συγκροτούσιν ετη- 
σίως την Τακτικήν Γενικήν Συνέλευσιν του Γενικού Φιλο- 
πτώχου Ταμείου υπό την Προεδρίαν του Μητροπολίτου 
ή αντιπροσώπου αυτού, προς εξέτασιν του καθόλου 
φιλανθρωπικού έργου και της διοργανώσεως αυτού, και 
έγκρισιν του ετησίου απολογισμού της διαχειρίσεως 
αυτών. Τοιαύται συνελεύσεις δύναται να συγκροτούνται 
και εκτάκτως οσάκις παρίστανται ανάγκαι εν Ύδρα ή 
εις ετέραν πάλιν της Ιεράς Μητροπόλεως. 

Άρθρον 9 

Πόροι των Ενοριακών Φιλοπτώχων Ταμείων 
και διαθέσεως αυτών 

Πόροι του Ενοριακού Φιλοπτώχου Ταμείου είναι: 
α) Επίδομα του I. Ναού αναγραφόμενον υποχρεωτικώς 
εν τω προϋπολογισμώ μηνιαίως ουχί κατώτερον του 2% 
καταβαλλόμενον εις το τέλος εκάστου μηνός. 

β) Αι κατά τας εν τω Ναώ συνάξεις των πιστών ει¬ 
σπράξεις του υπέρ των πτωχών κυτίου, ωσαύτως και εκ 
του δίσκου, όστις θα επιστατήται υπό των κυριών της 
Επιτροπής εκ περιτροπής και θα περιάγεται εν τω Ναώ 
κατά την πρώτην Κυριακήν εκάστου μηνός. 

γ) Αι προαιρετικοί ή κατ' ενέργειαν της Επιτροπής 
τακτικοί ή έκτακτοι εισφοραί των πιστών. 

δ) Αι προαιρετικοί εισφοραί ή δωρεαί ή κληροδοτή¬ 
ματα οιονδήποτε φιλοπτώχων. 

ε) Αι εκ των διαφόρων άλλων μέτρων της Επιτροπής 
προερχόμενοι εισπράξεις και εκ του γενικού Εράνου 
του Γ ενικού Φιλοπτώχου Τ αμείου κατά την «ημέραν των 
πτωχών», οριζομένην εκάστοτε υπό του Μητροπολίτου 
προ της εορτής των Χριστουγέννων, 
στ) Τυχόν αρωγή του Δημοσίου ή της Κοινότητος. 

Άρθρον 10 

Αι εισπράξεις δίσκου θύρας ή περιφοράς αυτού δέον 
να καταμετρώνται αμέσως, να αναγράφηται δε το πο- 
σόν εις διπλότυπον, εις το οποίον θα υπογράφουν δύο 
μέλη του Φιλοπτώχου Ταμείου, ως και ο Πρόεδρος αυ¬ 
τού ή εν απουσία του, εις Ιερεύς. 

Το διπλότυπον μετά των χρημάτων αποστέλλεται αμέ¬ 
σως εις τον Ταμίαν προς καταχώρησιν εν τω βιβλίω 
εισπράξεων. 

Αρθρον 11 

Εάν εν τινι Ενορία υπάρχη Φιλανθρωπικόν τι Σωμα- 
τείον ήΊδρυμα ανεγνωρισμένον, δύναται να γίνηται μετ' 
αυτού συνεργασία προς τελεσφορωτέραν περίθαλψιν 
των απόρων. 

Αρθρον 12 

Οι πόροι του Ε.Φ.Τ. διατίθενται προς περίθαλψιν των 
πτωχών της Ενορίας των διαρκώς εν αυτή κατοικούντων 
ή προσωρινώς διαμενόντων δια παροχής: 

1) Τακτικού βοηθήματος εις χρήμα ή εκτάκτου εις 
χρήμα. 


2) Ενδυμάτων. 

3) Φαρμάκων και περιθάλψεως ιατρικής. 

4) Εισαγωγής των εχόντων ανάγκην εις άσυλα φι¬ 
λανθρωπίας. 

5) Διανομής βιβλίων, σχολικών τετραδίων προς τους 
μαθητάς ή μαθήτριας των δημοσίων ή κατηχητικών 
σχολείων ή χρηματικών βοηθημάτων προς εγγραφήν 
αυτών και 

6) οιασδήποτε άλλης μερίμνης περί των πτωχών και 
των ορφανών ή προς εύρεσιν εργασίας των στερου- 
μένων τοιαύτης. 

Εκ των εις χρήμα μηνιαίων προσόδων των Ενοριακών 
Φιλοπτώχων Ταμείων ποσοστόν 10% καταβάλλεται εις 
το Γ ενικόν Φιλόπτωχον Ταμείον κατά τριμηνίας και επί 
αποδείξει. 

Αρθρον 13 

Η απορία εκάστου πτωχού πρέπει να εξακριβούται 
όσον οίόν τε αυστηρώς και είτα να γίνηται εγγραφή 
αυτού εις επί τούτω βιβλίον μετά της διευθύνσεως εκά¬ 
στου. 

Αρθρον 14 

Περί της ανάγκης της γενικής ή εν ειδική περιπτώσει 
παροχής βοήθειας εις χρήμα ή εις είδη αποφασίζει η 
Επιτροπή δια σχετικής πλειοψηφίας αυτής εφαρμοζο- 
μένων των περί απαρτίας κ,λπ. διατάξεων του άρθρου 7 
του παρόντος. Κατόπιν της αποφάσεως ταύτης ο Ταμί¬ 
ας ενεργεί την πληρωμήν βάσει εντολών του Προέδρου 
αναγράφων εις τας σχετικός αποδείξεις επώνυμον του 
βοηθουμένου, την διεύθυνσιν της κατοικίας αυτού και 
το ποσόν του βοηθήματος. 

Προκειμένου περί διανομής βοηθημάτων παρεχομένων 
υπό του Υπουργείου Προνοίας ή ετέρου οργανισμού δύ- 
νανται να παρίστανται κατά την διανομήν και υπάλληλοι 
του Υπουργείου τούτου ή του οργανισμού. 

Αρθρον15 

Η χρηματική περιουσία εκάστου Ενοριακού Φιλοπτώ- 
χου Ταμείου υπερβαίνουσα τα 1.000 €, δέον να κατατίθε¬ 
ται επ’ ονόματι του Ενοριακού Φιλοπτώχου Ταμείου εις 
την Εθνικήν Τράπεζαν ή εις άλλην τοιαύτην, τη εγκρίσει 
του Διοικητικού Συμβουλίου του Γενικού Φιλοπτώχου 
Ταμείου. Δια πάσαν ανάληψιν απαιτείται απόφασις της 
Ενοριακής Φιλοπτώχου Επιτροπής, κεκυρωμένη υπό της 
Ιεράς Μητροπόλεως. 

Αρθρον 16 

Καθ’ έκαστον έτος συντάσσεται ο απολογισμός του 
διαρρεύσαντος έτους, ο οποίος εκτίθεται μετ' εκθέσεως 
της Ενοριακής Φιλοπτώχου Επιτροπής εις την θύραν του 
Ναού, κατά το πρώτον δεκαπενθήμερον του Ιανουάριου 
επί δέκα ημέρας, ίνα λάβωσι γνώσιν οι ενορίται, άνδρες 
και γυναίκες, και επιφέρωσι τας τυχόν παρατηρήσεις 
επ' αυτού, ας δικαιούνται να υποβάλωσιν εγγράφως. 

Μετά την πάροδον του δεκαημέρου υποβάλλεται ού- 
τος εν αντιγράφω εις το Γενικόν Φιλόπτωχον Ταμεί¬ 
ον μετά των τυχόν γενομένων παρατηρήσεων προς 
έγκρισιν. 

ΚΕΦΑΛΑΙΩΝ Γ 
Κεντρική Οργάνωσις 

Διοίκησις και εκπροσώπησις του Γ ενικού Φιλοπτώχου 
Ταμείου 

Άρθρον17 

Άπαντα τα ενοριακά Φιλόπτωχα Ταμεία διοικούνται 
και εκπροσωπούνται υπό του Γενικού Φιλοπτώχου Τα¬ 
μείου εδρεύοντος εν'Υδρα και εν τη Ιερά Μητροπόλει. 

Άρθρον 18 

α) Το Γενικόν Φιλόπτωχον Ταμείον διοικείται υπό 
ΙΟμελούς Διοικητικού Συμβουλίου, αποτελουμένου εκ 
του Σεβασμιωτάτου Μητροπολίτου, ως Προέδρου, του 
εκάστοτε Γενικού Αρχιερατικού Επιτρόπου, ως Αντιπρο¬ 
έδρου, και 8 μελών, εξ ων τέσσαρα κληρικό και τέσσαρα 
λαϊκά, αμφοτέρων των φύλων, εκλεγομένων υπό του 
Σεβασμιωτάτου Μητροπολίτου. 

β) Τα μέλη του Διοικητικού Συμβουλίου ορίζονται επί 
διετή θητεία. 

Παν εκλείπον ή παραιτούμενον μέλος του Συμβουλίου 
αντικαθίσταται υπό του Σεβασμιωτάτου Μητροπολίτου. 

Τα συμπληρώσαντα την διετή αυτών θητείαν μέλη 
του Συμβουλίου είναι επανεκλέξιμα. 

γ) Προτάσει, ομοίως, του Προέδρου του Διοικητικού 
Συμβουλίου του Γενικού Φιλοπτώχου Ταμείου και μετ' 
ητιολογημένην απόφασιν του Συμβουλίου τούτου δύνα- 
ται ν' αντικατασταθή μέλος αυτού και προ της λήξεως 
της θητείας αυτού. 

δ) Πάν μέλος απέχον αδικαιολογήτως τριών συνεδρι¬ 
άσεων του Διοικητικού Συμβουλίου δύναται να αντικα¬ 
θίσταται υπό του Σεβασμιωτάτου Μητροπολίτου. 

Άρθρον 19 

Το Διοιητικόν Συμβούλιον εκλέγει κατ' έτος μεταξύ 
των μελών του ένα ελεγκτήν δια τον έλεγχον των πραγ- 
ματοποιουμένων εισπράξεων και δαπανών. Το Συμβού¬ 
λιον συνέρχεται τη προσκλήσει του Προέδρου ή τη 
αιτήσει πέντε τουλάχιστον μελών. 

Προς ύπαρξιν απαρτίας δέον να παρίστανται τέσσαρα 
τουλάχιστον μέλη του Διοικητικού Συμβουλίου. 

Το Συμβούλιον αποφασίζει δια σχετικής πλειοψηφίας 
των παρόντων μελών. Εν ισοψηφία υπερνικά η ψήφος 
του Προέδρου. 

Άρθρον 20 

Το Συμβούλιον αποφασίζει περί πάσης υποθέσεως 
αφορώσης εις την οργάνωσιν. Ειδικώτερον: 

α) Ασκεί δια του Προέδρου ή οιουδήποτε των μελών 
αυτού επί των ενοριακών Ταμείων εποπτείαν. 

β) Αναθέτει τον έλεγχον των Ε.Φ. Ταμείων εις ειδικούς 
ελεγκτάς. 

γ) Μελετά και αποφασίζει διάφορα υπέρ υλικής ενι- 
σχύσεως και ευοδώσεως του σκοπού αυτού μέτρα. 

δ) Καταρτίζει τον ετήσιον προϋπολογισμόν των εσό¬ 
δων και εξόδων ωσαύτως και τον απολογισμόν, ον δη¬ 
μοσιεύει δια του τύπου. 

ε) Ορίζει εκ των μελών αυτού εξελεγκτικήν Επιτρο¬ 
πήν του ετησίου απολογισμού του Γ ενικού Φιλοπτώχου 
Τ αμείου. 

στ) Εκλέγει τον Γραμματέα και τον Ταμίαν. Χρέη ειδι¬ 
κού Γραμματέως ή βοηθού Ταμίου, δύνανται - εφ' όσον 
δεν υπάρξη προσφορά εθελοντικής υπηρεσίας - να 
εκτελούν λαϊκοί ή κληρικοί επί αποζημιώσει οριζομένην 
υπό του Συμβουλίου, αναλόγως δε προς την οικονομικήν 
δυνατότητα του Ταμείου. Οι ως άνω συμμετέχουν των 
συνεδριάσεων του Διοικητικού Συμβουλίου άνευ ψήφου. 


Άρθρον 21 

Ο Πρόεδρος εκπροσωπεί το Γενικόν Φιλόπτωχον Τα¬ 
μείον, ως και τα ενοριακά τοιαύτα καθ' απάσας τας 
εννόμους αυτών σχέσεις και απέναντι πάσης αρχής. 
Καθορίζει τας εργασίας του Συμβουλίου και υπογράφει 
την σχετικήν αλληλογραφίαν. Ασκεί την επί των Ενο- 
ριακών Φιλοπτώχων Ταμείων εποπτείαν. Αύει διαιτητι¬ 
κούς πάσαν ανωμαλίαν ή διαφοράν μεταξύ των μελών 
των Φιλοπτώχων Ενοριακών Επιτροπών, δυναμένην να 
διαταράξη την αρμονικήν μεταξύ αυτών συνεργασίαν. 

Τον Πρόεδρον απάντα ή κωλυόμενον αναπληροί ο 
αντιπρόεδρος ασκών πάντα τα ανωτέρω δικαιώματα 
αυτού. 

Άρθρον 22 

Ο Ταμίας διαχειρίζεται την περιουσίαν του Γενικού 
Φιλοπτώχου Ταμείου καταθέτων εις ανεγνωρισμένην 
Τράπεζαν πάν χρηματικόν ποσόν υπερβαίνον τα 2.000 
€. Εκδίδει βάσει εντολών του Προέδρου τα εντάλματα 
πληρωμής, τα γραμμάτια εισπράξεως, τηρεί τα (ορι¬ 
σμένα λογιστικά βιβλία και ενεργεί τας πληρωμάς. 
Καταρτίζει δε κατά μήνα κατάστασιν των εισπράξεων 
πληρωμών υπογραφομένην και υπό του ελεγκτού και 
κατ' έτος επιμελείται τα αφορώντα εις την σύνταξιν του 
προϋπολογισμού και του απολογισμού. 

Ο Γραμματεύς τηρεί τα πρακτικά των συνεδριάσεων 
του Διοικητικού Συμβουλίου, διεξάγει την σχετικήν αλ¬ 
ληλογραφίαν και καταρτίζει κατ' έτος λεπτομερή στατι¬ 
στικήν του υπό των ενοριακών του Γ ενικού Φιλοπτώχου 
Ταμείου επιτελουμένου έργου. 

ΚΕΦΑΛΑΙΟΝ Δ 

Πόροι Γενικού Φιλοπτώχου Ταμείου και διάθεσις αυ¬ 
τών 

Άρθρον 23 

Πόροι του Γενικού Φιλοπτώχου Ταμείου είναι: 

α) Τα εν τοις ετησίοις προϋπολογισμόίς των Ιερών 
Μονών, Ησυχαστηρίων και ενοριακών Ναών της Μητρο- 
πόλεως αναγραφόμενα κονδύλια. 

β) Ποσοστόν 10% εκ των εις χρήμα μηνιαίων προσό¬ 
δων εκάστου Ενοριακού Φιλοπτώχου Ταμείου και πο¬ 
σοστόν 30% εκ των εισπράξεων του ετησίου εράνου 
του Γ ενικού Φιλοπτώχου Ταμείου κατά την «ημέραν των 
πτωχών». 

γ) Προαιρετικοί εισφοραί και δωρεαί κληρικών και 
λαϊκών και διαφόρων φιλανθρωπικών οργανώσεων και 

δ) τυχόν αρωγή του Δημοσίου ή των Δήμων και των 
Κοινοτήτων. 

Άρθρον 24 

1. Οι πόροι του Γ.Φ.Τ. διατίθενται δια την επίτευξιν 
των σκοπών των αναφερομένων εις το άρθρον 2 του 
παρόντος Κανονισμού. 

2. Διατίθενται επίσης δια τας δαπάνας κατασκευής, 
συντηρήσεως, αγοράς εξοπλισμού και λειτουργίας ενο- 
ριακών συσσιτίων. 

Άρθρον 25 

1. Πρός ευχερεστέραν εκπλήρωσιν της λειτουργίας 
συσσιτίων απόρων, συνιστάται σε κάθε περιοχή, ανα¬ 
λόγως των υπαρχουσών αναγκών και δυνατοτήτων, κα¬ 
τόπιν αποφάσεως του Μητροπολίτου, ειδική υπηρεσία, 

υπό την επωνυμίαν "ΤΡΑΠΕΖΑ ΑΓΑΠΗΣ", διοικουμένη 
υπό επταμελούς επιτροπής κληρικών και λαϊκών, αμ- 
φοτέρων των φύλων, διοριζόμενων απάντων υπό του 
Μητροπολίτου και υπό την Προεδρίαν αυτού ή του νο¬ 
μίμου αναπληρωτού αυτού. 

2. Η ως άνω Επιτροπή διοικείται υπό ίδιου Κανονισμού, 
εγκρινομένου υπό του Δ.Σ. του Γ.Φ.Τ. 

Αρθρον 26 

Ο Πρόεδρος του Γ.Φ.Τ. δύναται άνευ αποφάσεως του 
Δ.Σ. να παρέχη μηνιαίως, χρηματική ενίσχυσιν εις Φι¬ 
λανθρωπικά Ιδρύματα, Συλλόγους και Ιδιώτας μέχρι του 
συνολικού ποσού των 1.500,00€. 

Αρθρον 27 

Η 5η Μα'ΐου έκαστου έτους ορίζεται ως ημέρα εορτής 
του Ιδρύματος, καθ' ην τελείται Αρχιερατική Θεία Λει¬ 
τουργία και μνημονεύει ο Σεβασμιώτατος Μητροπολίτης 
των ονομάτων των ευεργετών του Γενικού Φιλοπτώχου 
Ταμείου. 

Τοιούτοι ανακηρύσσονται οι προσενεγκόντες υπέρ 
των σκοπών του Γενικού Φιλοπτώχου Ταμείου ποσόν 
υπερβαίνον τα 20.000,00 €. 

ΚΕΦΑΛΑΙΟΝ Ε' 

Γενικαί Συνελεύσεις - Λογοδοσίαι 

Αρθρον 28 

1. Η Γ ενική Συνέλευσις του Ιδρύματος του άρθρου 8 
συνέρχεται κατ' έτος και κατά τόπους, ήτοι ειςΎδραν, 
Τροιζηνίαν, Αίγιναν, Σπέτσας και Ερμιονίδαν, λόγω των 
δυσκολιών των θαλασσίων συγκοινωνιών. 

2. Την έκθεσιν πεπραγμένων και τον Προϋπολογισμόν 
και Απολογισμόν, εγκρίνει το Δ.Σ. σε κοινή συνεδρίαση 
μετά των Προέδρων των Ενοριακών Φιλοπτώχων Τα¬ 
μείων ή εκπροσώπων αυτών. 


ΚΕΦΑΛΑΙΟΝ ΣΤ' 

Τελικοί Διατάξεις 

Αρθρον 29 

1. Το Ίδρυμα καταργείται δί εγκρίσεως και αποφάσε¬ 
ως της Δ.Ι.Σ. επί σχετικής προτάσεως αποφάσεως του 
Δ.Σ. του Γ.Φ.Τ., παρόντων και των Προέδρων των Ε.Φ.Τ., 
προεδρεύοντος του Μητροπολίτου και με θετικήν υπέρ 
της διαλύσεως ψήφον αυτού. Η απόφασις της Δ.Ι.Σ. δη¬ 
μοσιεύεται δια της Εφημερίδος της Κυβερνήσεως και 
δια του επισήμου Δελτίου της Εκκλησίας της Ελλάδος 
"ΕΚΚΛΗΣΙΑ". 

2. Εις περίπτωσιν καταργήσεως του Ιδρύματος άπα- 
σα η κινητή και ακίνητη περιουσία αυτού περιέρχεται 
αυτοδικαίως εις την Ιερόν ΜητρόπολινΎδρας, Σπετσών 
και Αιγίνης. 

Αρθρον 30 

Η ισχύς του παρόντος αρχίζει από την δημοσίευσή του 
εις την Εφημερίδα της Κυβερνήσεως και εις το επίσημον 
Δελτίον της Εκκλησίας της Ελλάδος "ΕΚΚΛΗΣΙΑ". 

Αρθρον 31 

Με τον παρόντα Κανονισμόν δεν προκαλείται πρόσθε¬ 
τη δαπάνη εις βάρος του Προϋπολογισμού του Νομικού 
Προσώπου της Ιερός Μητροπόλεως Ύδρας, Σπετσών 
και Αιγίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2013 
Ο Πρόεδρος 

| Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΊ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^ΐ") 


Ηλεκτρονική Διεύθυνση: ήί1ρ://νννννν.βί.9Γ - β-ΓπαίΙ: ννββιπ3δίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02032241812130012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































